Bardu kyrkje

Bardu kyrkje ei åttekanta tømmerkyrkje frå 1829 på Setermoen i Bardu kommune i Troms, og er soknet si hovudkyrkje og garnisonskyrkje. Kyrkja har om lag 220 sitjeplassar, inkludert galleriet.

Kyrkja er bygd som ein kopi av Tynset kyrkje men noko mindre. Omkring 1800 utvandra ein god del frå Nord-Østerdalen til Nord-Norge og særleg til nybyggjarområda i Bardu. Størstedelen av folkesetnaden i Bardu på den tida hadde bakgrunn frå Tynset og Alvdal, og dei heldt kontakt sørover. Dei fleste nybyggjarane som kom til Bardu på 1800-tallet var frå Tynset. Den nyinnflytta byggmester Ole O. Lundberg frå Tynset reiste til si tidlegare heimbygd og teikna av Tynset kyrkje. Bardu kyrkje har preikestolsalter som er eit trekk frå barokk, også dette etter modell av Tynset kyrkje. Interiøret er måla i lyse fargar og har rokokkopreg. Skipet har galleri rundt veggen.

Kyrkja er i dagleg bruk, og i månadane juni-september er ho open på dagtid.
mini|venstre|Kyrkjegarden ved Bardu kyrkje

 Kjelder 

Sørmoen, Oddbjørn: Kirker i Norge 2, Oslo 2001

Arkitekturguide for Nord-Norge og Svalbard

 Bakgrunnsstoff 

 Om kyrkja på nettstaden til Bardu kommune

 Arkivverket: Prestegjeld og sogn i Troms

Kategori:Kyrkjer i Bardu
Kategori:Kyrkjer i Indre Troms prosti
Kategori:Norske kyrkjer frå 1820-åra
Kategori:Åttekanta kyrkjer i Noreg
Kategori:Tusenårsstader
Kategori:Kulturminne i Bardu
Kategori:1829 i Noreg